钦定古今图书集成/明伦汇编/官常典/第367卷 > 皋陶
## 钦定古今图书集成/明伦汇编/官常典/第367卷 > 皋陶

按《书经舜典》：帝曰：“皋陶，蛮夷猾夏，寇贼奸宄，汝作士，
五刑有服，五服三就，五流有宅，五宅三居，惟明克允。”

按《大禹谟》：帝曰：“皋陶，惟兹臣庶，罔或干予正，汝作。”

“士，明于五刑，以弼五教，期于予治，刑期于无刑，民协
于中，时乃功。懋哉！”皋陶曰：“帝德罔愆，临下以简，御众
以宽，罚弗及嗣，赏延于世。宥过无大，刑故无小。罪疑
惟轻，功疑惟重。与其杀不辜，宁失不经。好生之德，洽
于民心，兹用不犯于有司。”帝曰：“俾予从欲以治，四方
风动，惟乃之休。”　按《益稷》，“予创若时，娶于涂山，辛壬
癸”甲，启呱呱而泣，“予弗子。惟荒度土功，弼成五服，至
于五千州，十有二师，外薄四海。咸建五长，各迪有功。
苗顽弗即工，帝其念哉！”帝曰：“迪朕德，时乃功，惟叙。”皋
陶方祗厥叙，方施象刑，惟明。

按：《史记。五帝本纪》：“皋陶为大理，平民各伏得其实。”

〈疏〉《正义》曰：“皋陶作士，正平天下罪恶也。”